laion/Wikipedia-Exotic huggingface dataset:
מריה אנטוניה מאוסטריה

מריה אנטוניה מאוסטריה (בגרמנית: Maria Antonia Josepha Benedicta Rosalia Petronella;‏‏ 18 בינואר 1669 - 24 בדצמבר 1692) הייתה אשתו של מקסימיליאן השני עמנואל, הנסיך הבוחר מבוואריה ובתו של לאופולד הראשון, קיסר האימפריה הרומית הקדושה. מריה אנטוניה נולדה ב-18 בינואר 1669 בווינה, ללאופולד הראשון, קיסר האימפריה הרומית הקדושה ולמרגריטה תרסה מספרד. הלידה שלה הייתה תוצאה של כרוניקה תולדתית במשפחה ההבסבורגית במאות השש-עשרה והשבע-עשרה. אביה לאופולד היה דוד אמה מצד אמה ובן דוד אמה מצד אביה. כמו כן, סבה וסבתה מצד האם, פליפה הרביעי, מלך ספרד והמלכה מריאנה מאוסטריה, היו דוד ואחיינית. מאז ילדותה, מריה אנטוניה הייתה ילדה אינטליגנטית ומטופחת, וחלקה את תשוקת הוריה למוזיקה. המלך ההבסבורגי האחרון של ספרד, קרלוס השני, מעולם לא הוליד ילדים, בגלל המומים והמחלות החמורים שלו. על פי חוקי הירושה בספרד, למריה אנטוניה הייתה הזכות לרשת את הכתר, אילו חייתה די זמן, כי היא הייתה הילדה היחידה ששרדה לקיסרית מרגריטה תרסה, אחותו של קרלוס השני, מלך ספרד. במהלך ילדותה הוחלט שהיא תתחתן עם דודה מצד האם, קרלוס השני, אבל תוכנית זו לא באה משום נסיבות פוליטיות. כחלופה, היא הייתה מועמדת לנישואין עם ויטוריו אמדאו השני, דוכס סבויה, אולם שום דבר לא יצא מתוכניות אלו. לבסוף, ב-15 ביולי 1685 התחתנה מריה אנטוניה עם מקסימיליאן השני עמנואל, הנסיך הבוחר מבוואריה בווינה. מקסימיליאן התחתן איתה בתקווה לרשת את כס המלכות הספרדי בזכות זכויותיה. הנישואים שלהם היו אומללים מאוד, מאחר שלמקסימיליאן המוחצן, ולמריה אנטוניה המופנמת והרצינית, לא היו כמעט דברים במשותף. מריה אנטוניה גם נפגעה מהבגידה המתמדת של מקסימיליאן, וכאשר הוא מונה למושל של ארצות השפלה הספרדיות, ויצא לבריסל בחברת פילגשו הרוזנת קאנוזה, עזבה מריה אנטוניה לאביה בווינה כדי ללדת, ולא התכוונה לחזור אליו. בתור אחייניתו של קרלוס השני מספרד, הייתה למריה אנטוניה חשיבות רבה בנושא ירושת כס המלוכה הספרדי, שהייתה נושא פוליטי מרכזי בסוף המאה ה-17. אחד מבניה, יוזף פרדיננד מבוואריה, היה בעל חשיבות מרכזית לפוליטיקה האירופית בסוף המאה ה-17, על אף נעוריו, כתובע לכס הספרדי לאחר מות מריה אנטוניה ב-24 בדצמבר 1692, לאחר היכחדות בית הבסבורג בספרד. מותו של יוזף פרדיננד לפני מותו של קרלוס השני, המלך ההבסבורגי האחרון של ספרד, גרם לפריצת מלחמת הירושה הספרדית. אילו שרד לאחר קרלוס, סביר להניח שהמעצמות האירופיות היו מרשות לו לעלות על כס ספרד. ב-15 ביולי 1685 התחתנה מריה אנטוניה עם מקסימיליאן השני עמנואל, הנסיך הבוחר מבוואריה, ממנו היו לה 3 ילדים: לאופולד פרדיננד (1689) אנטון (1691) יוזף פרדיננד (1692–1699) מדיה וקבצים בנושא מריה אנטוניה מאוסטריה בוויקישיתוף Berger, Theodor (1739), Die Durchläuchtige Welt, Oder: Kurtzgefaßte Genealogische, Historische und Politische Beschreibung ...:, Korn, p. 6
רעידת האדמה בלוזון (2019)

רעידת האדמה בלוזון הייתה רעידת אדמה שהתרחשה ב-22 באפריל 2019 ב-17:11:09 לפי השעון המקומי (09:11:11 בשעון UTC)‏. ברעידת אדמה זו 18 אנשים נהרגו, 243 אנשים נפצעו ו-3 אנשים נעדרו. מוקד רעידת אדמה היה בסאמבאלס (אנ'), אך מרבית הנזק לתשתיות בעקבות הרעידה היה בפמפנגה (אנ'), שם היא פגעה ב-29 מבנים. מדיה וקבצים בנושא רעידת האדמה בלוזון בוויקישיתוף M 6.1 - 0km ESE of Gutad, Philippines, earthquake.usgs.gov https://news.abs-cbn.com/news/04/28/19/infra-damage-from-luzon-quake-hits-p500-million "Earthquake Information - 22 Apr 2019 - 05:11:09 PM". PHIVOLCS. אורכב מ-המקור ב-אפריל 22, 2019. נבדק ב-אפריל 22, 2019. NDRRMC. "NDRRMC Update: SitRep No. 11 re Magnitude 6.1 Earthquake in Castillejos, Zambales" (PDF). אורכב מ-המקור (PDF) ב-2020-06-20. נבדק ב-29 באפריל 2019. {{cite web}}: (עזרה) ערך זה הוא קצרמר בנושא רעידות אדמה ובנושא הפיליפינים. אתם מוזמנים לתרום לוויקיפדיה ולהרחיב אותו.
שו לילי

שו לילי (בכתב סיני: 徐丽丽; נולדה ב-18 בפברואר 1988) היא ג'ודוקא עבר סינית אשר התחרתה בקטגוריית המשקל עד 63 ק"ג. לילי השתתפה במשחקים האולימפיים בלונדון 2012 וזכתה במדליית הכסף בקטגוריית המשקל עד 63 ק"ג כאשר הפסידה בגמר לאורשקה ז'ולניר הסלובנית. באליפויות אסיה היא זכתה בשתי מדליות זהב מהשנים 2011 ו-2013. במהלך הקריירה אואנו זכתה במדליות רבות בתחרויות מהסבב העולמי וביניהן מדליות מטורנירי טוקיו ופריז היוקרתיים. שו לילי, באתר olympedia.org שו לילי, באתר איגוד הג'ודו העולמי שו לילי, באתר JudoInside.com פרופיל וסטטיסטיקות אודות הג'ודוקא באתר sports-reference.com מידע על הג'ודוקא באתר JudoInside.
פאוויי

פַאווֵיי (באנגלית: Poway) היא עיר במחוז סן דייגו במדינת קליפורניה בארצות הברית. העיר אשר משתרעת על שטח של כ-101 קמ"ר שוכנת צפונית לעיר סן דייגו, בירת המחוז, והיא חלק מהמטרופולין שלה. בעיר מתגוררים כ-48,841 בני אדם נכון לשנת 2020. הכינוי של פאוויי הוא "העיר במחוז" (באנגלית: "The City in the County"). השם הוא עיוות של שמו הילידי של האזור בשפת קומיאי (אנ') שדוברה על ידי בני הקומיאי (אנ') המקומיים שיבשו במקום לפני הכיבוש של האימפריה הספרדית. בסוף המאה ה-18 הוקם באזור המיסיון הספרדי סן דייגו דה אלקלה (אנ') שהחזיק עדרי בקר שרעו באזור פאוויי העתידית. בסוף המאה ה-19 החלה התיישבות חקלאית שהפכה לכדי יישוב לא רשמי. ההתיישבות נותרה קטנה יחסית עד שהיא חוברה למערכת של מוביל המים של נהר הקולורדו בשנות ה-50 של המאה ה-20. ההתיישבות החלה לגדול באופן משמעותי בשנים שלאחר מכן והיא קיבלה מעמד רשמי של עיר ב-12 בדצמבר 1980. בהדרגה פאווי הפכה מיישוב חקלאי לעיר יוממות עבור סן דייגו וערים גדולות נוספות בסביבה. בעיר קיים מרכז לאמנויות הבמה, המארח הופעות מקצועיות, החל ממחזות והופעות מרכזיות וכלה בהופעות של אמנים בודדים בעלי שם לאומי. המרכז מעודד גם אמנויות הבמה באזור על ידי מתן מרחב הופעות מהשורה הראשונה לתלמידי בית הספר המאוחד של פאווי והפקות קהילתיות. ב-27 באפריל 2019, כ"ב בניסן ה'תשע"ט (שבת ויום אחרון של פסח), בוצע פיגוע ירי בבית הכנסת של בית חב"ד המקומי (אנ') במהלכו נרצחה מתפללת אחת ונפצעו שלושה. מדיה וקבצים בנושא פאוויי בוויקישיתוף אתר האינטרנט הרשמי של פאוויי (באנגלית) (באנגלית) הערכות אוכלוסין ליישובים בקליפורניה בשנים 2010–2017 באתר American FactFinder של לשכת מפקד האוכלוסין של ארצות הברית (באנגלית) קובצי הגאזטיר של ארצות הברית 2016, לשכת מפקד האוכלוסין של ארצות הברית (באנגלית) Explore Census Data, Poway city, California, data.census.gov POWAY CENTER FOR THE PERFORMING ARTS, About the Center איתמר אייכנר, ירי בבית כנסת בקליפורניה: אישה נרצחה ו-3 נפצעו, באתר ynet, 27 באפריל 2019 ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
רמת פורבידן (קולומביה הבריטית)

רמת פורבידן (באנגלית: Forbidden Plateau; מילולית: הרמה האסורה) היא רמה נמוכה, במזרח האי ונקובר בפרובינציית קולומביה הבריטית שבקנדה. הרמה ממוקמת צפונית מערבית לאגם קומוקס, בין הר אלברט אדוארד שמדרום מערב לרמה, להר וושינגטון שמצפון מזרח לרמה. שטחה של הרמה 250 קמ"ר. בשטח הרמה מספר רב של אגמים קטנים. חלק ניכר מהרמה מצוי בשטח הפארק הפרובינציאלי סטרת'קונה. בשטח הפארק מספר רב של שבילי הליכה במספר רמות קושי ואשר חלקם נגישים לנכים, מסלוליי אופניים, אתר סקי למרחקים (סקי קרוס קאונטרי), ואתרי טיפוס הרים (טיפוס על הר אלברט אדוארד). הרמה היא האתר היחיד בקנדה בו גדל הבצל האולימפי (Allium crenulatum). הרמה הייתה מוקד רעידת האדמה של ונקובר בשנת 1946, שהייתה בעוצמה של 7.3 בסולם ריכטר - רעידת האדמה החזקה ביותר אי פעם שתועדה בקנדה. בשנים הראשונות של המאה ה-20 החלו תושבי האי ונקובר להתעניין ברמה בשל יופייה וקרבתה ליישובים שבאי ונקובר. בשנות ה-20 של המאה ה-20 נבנו ברמה בקתות סקי, ובשלהי שנות ה-40 של המאה ה-20 נבנתה על הרמה מעלית סקי. בשנות ה-70 של המאה ה-20 הקימו יזמים בהר וושינגטון אתר סקי, שהיה האתר המתוכנן הראשון שהוקם בקולומביה הבריטית. האתר כלל מספר מעליות סקי, וכן היה אתר הסקי הראשון בקולומביה הבריטית הראשון בו נבנו שירותים מקורים. בשנת 1999 עקב מפולת שלגים האתר נפגע ונסגר. שרידי אתר הסקי הוצתו על ידי משחיתים. בשנת 2017 החלו בפינוי הריסות אתר הסקי. הפולקלור של שבט הקומוק (אחד מהאומות הראשונות), מספר שכאשר שבט זה נתקל בפשיטות של שבטי חוף אחרים, הם לקחו את הנשים והילדים שלהם לרמה על מנת להחביאם ולשמור על ביטחונם. במהלך פשיטה של שבט קוויצ'אן, כאשר נשות וילדי שבט קומוק הוחבאו על הרמה, הם נעלמו ללא עקבות. כאשר אחד מבני השבט הלך לחפש את הנשים והילדים ברמה, הוא גילה כי אזוב אדום כיסה את סלעי הרמה ואת השלג והניח כי האזוב הוא דם הנשים והילדים. מאז, הרמה הפכה לטאבו, שכן האמינו שהיא מאוכלסת ברוחות רעות שהרגו את המסתתרים ברמה, והעלייה על הרמה נאסרה על תושבי האומות הראשונות באזור - ומכאן שמה של הרמה. • Jenny Clayton, Alpine Island From the Forbidden Plateau to Mount Washington, skiing on central Vancouver Island dates to the 1920s מדיה וקבצים בנושא רמת פורבידן בוויקישיתוף רמת פורבידן באתר השמות הרשמי של ממשלת קולומביה הבריטית אתר רשמי של הפארק הפרובינציאלי סטרת'קונה תיאור הרמה באתר discovervancouverisland תצלומים היסטוריים של רמת פורבידן רמת פורבידן באתר summitpost תיאור מסלולי ההלכה שעל הרמה באתר alltrails תיאור מסלולי האופניים שעל הרמה באתר trailforks רמת פורבידן במבט אווירי, סרטון באתר יוטיוב מסלולי אופניים ברמת פורבידן, סרטון באתר יוטיוב תחזית מזג אוויר עדכנית ארוכת טווח עבור רמת פורבידן סטטיסטיקות מזג אוויר עבור רמת פורבידן היסטוריה, ותיאור הרמה תיאור שבילי פארק סטרת'קונה מסלולי אופניים ברמת פורבידן, סרטון באתר יוטיוב תיאור סוגי הפעילות והספורט שברמה Derek Sidenius, Shake, Rattle and Roll in '46 Earthquake, the Victoria Times Colonist Islander Magazine, January 24, 1999 ההיסטוריה של רמת פורבידן מבט מהאוויר על שרידי האתר שהוצת, סרטון באתר יוטיוב SCOTT STRASSER,Cleanup begins of abandoned Forbidden Plateau ski hill, Oct. 27, 2017 מקור שמה של הרמה
יחסי ארצות הברית – ניגריה

יחסי ארצות הברית–ניגריה הם היחסים הדו-צדדיים בין ארצות הברית של אמריקה לבין הרפובליקה הפדרלית של ניגריה. בין ארצות הברית לניגריה מתקיימת ברית ארוכת שנים. ארצות הברית היא שותפת הסחר העיקרית של ניגריה ושותפתה הדיפלומטית החשובה ביותר. לאחר הבחירות לנשיאות בניגריה ב-12 ביוני 1993 ולאחר הפרות רבות של זכויות אדם והכישלון ביצירת משטר דמוקרטי מלא במדינה, החליטה ארצות הברית להטיל על ניגריה סנקציות נרחבות. מדיה וקבצים בנושא יחסי ארצות הברית – ניגריה בוויקישיתוף History of Nigeria - U.S. relations U.S. Assistance to Nigeria, The Kojo Nnamdi Show (באנגלית) ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
ג'יימס לורנסון

ג'יימס לורנסון (באנגלית: James Laurenson;‏ 17 בפברואר 1940 – 18 באפריל 2024) היה שחקן תיאטרון, קולנוע וטלוויזיה בריטי יליד ניו זילנד. לורנסון נולד במרטון שבאי הצפוני בניו זילנד. הוא למד בקולג' אוניברסיטת קנטרברי בכרייסטצ'רץ', שם הופיע בהצגות בבימויה של נאיו מארש. תפקידו הבולט היה בדמות הראשית במחזה "מקבת'" בתיאטרון סיביק שבכרייסטצ'רץ'. באמצע שנות ה-60 של המאה ה-20 עבר לורנסון לבריטניה. הופעת הבכורה שלו בקולנוע הייתה בשנת 1969 בסרט "נשים אוהבות". באותה שנה שיחק בתפקיד קטן ללא קרדיט בסרט "The Magic Christian". לורנסון הופיע במספר רב של הפקות שייקספיריות בהן "ריצ'רד השני", בתפקיד רוזנקרנץ ב"המלט", ובסדרת המרתון ברדיו "Vivat Rex". ב-1970 שיחק לורנסון בתפקיד פירס גייבסטון בהפקה של המחזה "אדוארד השני" מאת כריסטופר מרלו לצדו של איאן מקלן. עוד הופיע בדרמות תקופתיות "אליזבת ר." ובתפקיד רוזן לינקולן בדרמה "The Shadow of the Tower" (מ-1972). באותה שנה כיכב בתפקיד מפקח בילוש נפוליאון "בוני" בונפרטה בסדרת הדרמה האוסטרלית "בוני" בדמות בלש ממוצא אבוריג'יני. ב-1974 שיחק בתפקיד ראשי בסרט הטלוויזיה "The Prison" המבוסס על רומן מאת ז'ורז' סימנון, שהיה הפרק הראשון בסדרה "Armchair Cinema" של טלוויזיית תיימז ויוסטון פילמס. עוד הופיע בדמות אביו של פינק בסרט "פינק פלויד - החומה" משנת 1982. ב-1984 לוהק לורנסון לתפקיד ראשי בדמות ג'וליאן מארש בהפקה של הווסט אנד למחזמר "רחוב 42" בתיאטרון המלכותי דרורי ליין. עוד בתיאטרון הופיע במחזה "Falling Over England" לצדה של שארלוט קורנוול בתיאטרון גריניץ'. לאורך הקריירה שלו הופיע לורנסון בתפקידי אורח בסדרות טלוויזיה רבות כגון "Z-Cars", "חלל: 1999", "המקצוענים", "Hammer House of Horror", "רמינגטון סטיל", "קגני ולייסי", "המפקח מורס", "ברז'ראק", "בון", "לאבג'וי", "החשוד העיקרי", "שארפ", "A Touch of Frost", "בקצב הלב", "עדות אילמת", "טגארט", "רציחות במידסומר", "שם המשחק", "הנוכלים", "אנדוור" ו"ספוקס". לורנסון הרבה להופיע ברדיו ה-BBC, בין תפקידיו היו אדון האחוזה של אלטרנון בעיבוד משנת 1991 לרומן "פונדק ג'מייקה" מאת דפנה דה מוריאה. ב-2012 גילם לורנסון את רוזן וסטמורלנד בעיבוד של ערוץ BBC Two למחזות "הנרי הרביעי, חלק ראשון" וחלק שני. ב-2013 הופיע בתפקיד פרופ' הילרי אמברוז בפרק בסדרה "האב בראון" של ערוץ BBC One. ב-2016 שיחק בתפקיד ג'ון וייר בסדרת הדרמה של נטפליקס "הכתר". לורנסון התגורר בעיר השוק פרום שבסאמרסט באנגליה. ג'יימס לורנסון, במסד הנתונים הקולנועיים IMDb (באנגלית) ג'יימס לורנסון, באתר MusicBrainz (באנגלית) ג'יימס לורנסון, באתר Discogs (באנגלית) "Continuum Companion to Twentieth Century Theatre - Colin Chamber. A&C Black, May 14, 2006". p. 179. ISBN 0-8264-4959-X. The Theatre of Ngaio Marsh - Brian McNeill published in Art New Zealand No.13 Spring 1979 (with Photograph) Ian McKellen's homepage Edward II "It was 15 years ago today: 42nd Street opens in London". The Independent. 8 באוגוסט 1999. נבדק ב-17 בדצמבר 2018. {{cite web}}: (עזרה) "Cast confirmed for BBC Two's cycle of Shakespeare films" (הודעה לעיתונות). BBC Drama Publicity. 2011-11-24. אורכב מ-המקור ב-2011-12-30. נבדק ב-2012-07-20. BBC Interview with Helen Otter in June 2006
צ'ו אין-צ'ול

צ'ו אין-צ'ול (בקוריאנית: 조인철; נולד ב-4 במרץ 1976) הוא ג'ודוקא עבר דרום-קוריאני אשר התחרה בקטגוריית המשקל עד 81 ק"ג. צ'ו השתתף פעמיים במשחקים האולימפיים בשנים 1996 ו-2000. באטלנטה 1996 הוא זכה במדליית ארד לאחר שניצח בקרב על המדליה את דריו גרסיה הארגנטינאי. בסידני 2000 צ'ו זכה במדליית כסף כאשר הגיע עד שלב הגמר בו הפסיד למקוטו טאקימוטו היפני. צ'ו מחזיק בשלוש מדליות מאליפויות העולם, שתי מדליות זהב (1997 ו-2001) ומדליית ארד (1999). במשחקי אסיה הוא זכה במדליית זהב (1998) ובאליפויות אסיה הוא זכה בשתי מדליות כסף (1995 ו-1996). צ'ו אין-צ'ול, באתר olympedia.org צ'ו אין-צ'ול, באתר איגוד הג'ודו העולמי צ'ו אין-צ'ול, באתר JudoInside.com פרופיל וסטטיסטיקות אודות הג'ודוקא באתר sports-reference.com מידע על הג'ודוקא באתר JudoInside.
ננוזאורוס

ננוזאורוס (שם מדעי: Nanosaurus; מילולית: "לטאה ננסית") הוא סוג של דינוזאור הרביבורי מסדרת בעלי אגן דמוי עוף אשר חי ביורה העליון באמריקה הצפונית. הוא התגלה בידי החוקר האמריקאי עותניאל צ'ארלס מארש ב-1877. עד היום חולקים האם סוג זה עצמאי או שמאובניו שייכים לדינוזאורים קרובים. חלק מהחוקרים רואים בסוג זה טקסון בטל. עצמות הננוזאורוס התגלו בתצורת מוריסון שבקולורדו ואולי בויומינג. מארש תיאר את סוג זה בהתבסס על 3 מינים בסוג, אך כיום רק מין אחד שייך לסוג לגמרי - Nanosaurus agilis, מין שנמצא בתצורות מוריסון והכיל מאובני שיניים, לסתות, עצמות ירך, אגן ושוקיים. שני מינים נוספים עברו לסוגים אותניליה ודרינקר וכמה חוקרים סוברים שאולי גם לעותניאלוזאורוס. דינוזאור זה היה בעל מאפיינים הדומים לאלה של ההיפסילופודוניים אך כמה חוקרים בעת האחרונה רואים בו סוג השייך למשפחה עצמאית, הקרובה לראשוני האורניתופודה בדומה לדרינקר. מדיה וקבצים בנושא ננוזאורוס בוויקישיתוף ננוזאורוס, באתר האנציקלופדיה של החיים (באנגלית) ננוזאורוס, באתר GBIF (באנגלית)
פטילודוס

פטילודוס (שם מדעי: Ptilodus) הוא סוג נכחד של יונק קדום מהסדרה מולטיטוברקולטה אשר חי בתקופת הפלאוקן, בראשית עידן הקנוזואיקון. מאובניו נתגלו ברחבי ארצות הברית וקנדה ותוארו בידי החוקר אדוארד קופ וכמה מאובנים קרובים אוחדו לסוג זה. הפטילודוס היה יצור קטן באורך 30-50 ס"מ והיה בעל זנב ארוך וכפות רחבות שהתאימו לטיפוס. ייתכן מאוד שהוא חי כמו סנאי. היו לו שיניים חותכות גדולות ביותר בדומה למכרסמים אך גם מלתעות חזקות כמו לאוכל בשר. ככל הנראה הוא היה אוכל-כול בעל התאמה לתזונה מאגוזים קשים או מזון קשיח אחר אך מגוון בחרקים או חיות אחרות. הזנב שלו היה מחוזק ופעל כמו רגל חמישית, סייע לו לנוע על הענפים. ייתכן שהוא חי ביערות גשם ששררו באמריקה הקדומה ונכחד עם סוף הפלאוקן, אז היערות נעלמו. בסוג זה נכללו 7 מינים: Ptilodus fractus Ptilodus gnomus Ptilodus kummae Ptilodus mediaevus Ptilodus montanus Ptilodus tsosiensis Ptilodus wyomingensis מדיה וקבצים בנושא פטילודוס בוויקישיתוף פטילודוס, באתר האנציקלופדיה של החיים (באנגלית) פטילודוס, באתר GBIF (באנגלית) פטילודוס, באתר אנציקלופדיה בריטניקה (באנגלית)
בליעת חרבות

בליעת חרבות היא מיומנות עתיקת יומין, בה אמן מחדיר לפיו חרב, אותה הוא מעביר דרך הוושט לכיוון קיבתו. התהליך הפיזי הנדרש לבליעת חרב: על הבולע להרפות באופן רצוני את הלוע וסוגר הוושט העליון, ולהוריד את החרב לאורך הוושט. הרוק משמש כחומר סיכה בתהליך זה. היו לא מעט אנשים שביצעו בליעת חרבות וגרמו לעצמם סיבוכים רפואיים רציניים. השם שניתן לפעולה זו מטעה מבחינה טכנית, משום שהאמן שמבצע את "בליעת" החרב חייב לדכא את רפלקס החנק על מנת שלא לבלוע את החרב בעת שהיא יורדת במורד הגרון. בליעת חרבות היא פעילות מסוכנת ביותר, ולאורך השנים היו אנשים רבים שנהרגו בעת שביצעו את המופע. כיום ישנם בסביבות מאה אמנים ברחבי העולם שמסוגלים לבצע בליעת חרבות. רובם חברים באגודת בולעי החרבות הבינלאומית (SSAI). על מנת להתקבל לארגון על המועמד להוכיח שביכולתו לבלוע חרב פלדה באורך 38 ס"מ ובעובי 2 ס"מ. השיא הבלתי רשמי לחרב הארוכה ביותר שנבלעה שייך לג'ורג' הענק, בגובה 2.20, שבלע חרב באורך 82 ס"מ. מדיה וקבצים בנושא בליעת חרבות בוויקישיתוף אגודת בולעי החרבות הבינלאומית Scientific American, בליעת חרבות: עיסוק פחות מסוכן מכפי שנדמה, באתר ynet, 15 באוגוסט 2007 בליעת חרבות, באתר אנציקלופדיה בריטניקה (באנגלית) TRACY V. WILSON, ‏How Sword Swallowing Works, באתר entertainment רשימת שיאים באתר SSAI ערך זה הוא קצרמר בנושא תרבות. אתם מוזמנים לתרום לוויקיפדיה ולהרחיב אותו.
מחבר (התקן)

מַחְבֵּר (או אביזר חיבור) הוא התקן שמאפשר לצרף יחד באופן מכני שני עצמים או יותר. ככלל, מחברים נועדו ליצור חיבור שאינו קבוע, כלומר שניתן לפרקו מבלי לפגוע בחלקים שהם משמשים לחיבורם. ישנם מחברים ייחודים לחיבור עץ (אנ'), הנובעים מתכונות העץ, ולעיתים נעשה שימוש בחומר חיצוני כגון סיכות מתכת או ברגים. מחברים יכולים לשמש לסגירת קופסאות שאינן קשיחות, כגון שקית חטיפים, או מעטפה. במקרה כזה משתמשים בפקק או באביזרים שנוצרו במיוחד למטרה זו כמו אטב לחם. מחברי פלדה עשויים לרוב מפלדת אל-חלד, פלדת פחמן או פלדת סגסוגת. מדיה וקבצים בנושא מחבר בוויקישיתוף מחבר, באתר אנציקלופדיה בריטניקה (באנגלית) Stonecypher, Lamar. "Fasteners - Their Needs and Types". Bright Hub Engineering. ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
Dearcc EV10

Dearcc EV10 היא מכונית חשמלית בתצורת האצ'בק 5 דלתות, סופרמיני המוגדרת כ-"מכונית עירונית" (אנ') מתוצרת יצרנית הרכבים החשמליים הסינית Dearcc (אנ') (שם רשמי: Zhejiang Dianka Automobile Technology Co. Ltd, שם בסינית: 浙江电咖汽车科技有限公司) אשר מיוצרת משנת 2017 ועד היום. דגם ה-"Dearcc EV10" הוצג לראשונה בתערוכת המכוניות הבינלאומית (אנ') בעיר גואנגג'ואו, בנובמבר 2016. עיצובה החיצוני של דגם "Dearcc EV10" דומה לדגם אופל אדם בתצורת הצ'בק 3 דלתות, סופרמיני, מתוצרת יצרן הרכב הגרמני אופל, חברת בת של קונצרן הרכב ג'נרל מוטורס, אשר מיוצרת משנת 2012. 5 דלתות - האצ'בק. מנוע חשמלי קדמי. סוג הנעה: הנעה קדמית. טעינה מהירה - 48 דקות (80% מהספק המצבר). טווח נסיעה: 150 ק"מ. מחיר היחידה עמד על 115,900 - 123,900 רנמינבי (שנת 2017, בסין). "Dearcc EV10" (משווק בסין מ-17 בנובמבר 2017). "Dearcc EV10 Pro300" (משווק בסין מיולי 2018). דגם "Dearcc EV10" דגם "Dearcc EV10" דגם "Dearcc EV10" רכב חשמלי מונע מצבר מדיה וקבצים בנושא Dearcc EV10 בוויקישיתוף Dearcc EV10, סרטון באתר יוטיוב אתר היצרן (אורכב 30.04.2019 בארכיון Wayback Machine) (dearcc.cn/ev10) היצרן Dearcc wattev2buy.com/electric-vehicles/dearcc-ev-models-dearcc-electric-car-strategy-sales דגם "Dearcc EV10" carnewschina.com/2016/11/03/this-is-the-new-dearcc-ev10-for-china דגם "Dearcc EV10" medium.com/electricbee/dearcc-ev10 דגם "Dearcc EV10" carnewschina.com/2016/10/17/new-car-brand-from-china-deeree דגם "Dearcc EV10" כולל תמונות (בסינית) autohome.com.cn/4238
יעקב גזונדהייט (תעשיין)

יעקב גזונדהייט (תר"מ, 15 בספטמבר 1880 - כ"א בתשרי ה'תשט"ז, 1955) היה תעשיין ופילנתרופ יהודי, בדרום אפריקה, ביישוב ובישראל. נולד בוורשה, בן למשפחת הרב יעקב גזונדהייט, רבה של ורשה. למד בישיבה בפרשבורג והיה מוסמך לרבנות. בשנת 1920 היגר לאנגליה ומשם לדרום אפריקה, ובה הקים מפעלי תעשייה רבים. בשנת 1926 עלה לארץ ישראל והתיישב בתל אביב. בשנת 1930 הקים את ביתו ברחוב בן-יהודה 77–79, שכונה "וילה פניאל". הבית נחשב לווילה המפוארת ביותר שהוקמה בתל אביב וכונה "הארמון של תל אביב". בבניין פעלו מקווה פרטי ובית כנסת שבו הוקמה ספרייה תורנית בשם "ספרית גזונדהייט" על שם סבו. גזונדהייט לא חידש את עסקיו בארץ ישראל. הוא חי על הונו וזכה להילה של 'האיש העשיר ביותר במדינה'. הוא תמך במוסדות תורה וחסד. היה פעיל בהסתדרות המזרחי, בשנות הארבעים החל להיות פעיל בברית שלום. בשנת 1938 תרם ל"ארגון נשי מזרחי" את המגרש שעליו נבנה "בית צעירות מזרחי". המבנה שימש בית ספר תיכון עם פנימייה לבנות דתיות, שהצליחו להימלט ממדינות אירופה, בפרט מגרמניה, לפני השואה. בשנת 1950 תרם גזונדהייט את אחד המבנים המרכזיים של ישיבת פוניבז' בבני ברק והוא נקרא על שמו "תפארת יעקב". בבניין הוקמו בית מדרש, חדרי פנימייה וספרייה. גזונדהייט הקצה מלגה מיוחדת לבחורים מצטיינים כדי שישבו בבית המדרש שבבניין במשך חמש שנים וילמדו בעל פה את התלמוד הבבלי והתלמוד הירושלמי. ברבות השנים הוסב הבניין כולו לחדרי פנימייה. בשנת 1954, זמן קצר לפני מותו של גזונדהייט, נהרס ביתו. לאחר מותו נבנה במקום בניין המגורים רב-הקומות הראשון בתל אביב. בחזית הבניין הוקם הסופרמרקט הראשון בישראל. סופרמרקט זה הוא הסניף הראשון של רשת שופרסל. גזונדהייט נפטר בשנת 1955 ונקבר בבית הקברות נחלת יצחק. בנו הוא התעשיין יהודה גזונדהייט, מייסד מפעל "אלקטרה". 'גזונדהַיט, יעקוב', בתוך: דוד קלעי, ספר האישים: לכסיקון ארצישראלי, תל אביב: מסדה – אנציקלופדיה כללית, תרצ"ז, עמ' 132. (הספר בקטלוג ULI) פרופ' רם גופנא, וילה פניאל, באתר האנציקלופדיה העירונית "תל.אביב.פדיה" גזונדהייט יעקב באתר חברה קדישא ת"א–יפו הכל נשאר במשפחה, באתר ynet, 19 באפריל 2007 רשימת הספרים מספרית גזונדהייט, תל אביב, תל אביב, תרצ"ט יעקב גזונדהייט באתר GRAVEZ
ראלי צ'ילה

ראלי צ'ילה הוא מרוץ ראלי המתקיים כחלק מאליפות העולם בראלי החל מעונת 2019. המרוץ מתקיים בשטח מחוז ביוביו, צ'ילה. במהלך שנת 2018 הכריזה הפדרציה הבינלאומית לרכב (FIA) על כוונתה להרחיב את לוח התחרויות באליפות העולם בראלי ל-14 אירועים בשנת 2019, כחלק מתוכנית להתרחבות עתידית ל-16 מרוצים. באותה שנה קיימה צ'ילה לראשונה את הראלי, כמרוץ מבחן בעקבותיו הוחלט על צירוף המרוץ לאליפות כבר בעונת 2019. בכך הפכה צ'ילה למדינה ה-32 בתולדות האליפות המארחת מרוץ ראלי. המרוץ היה אמור להתקיים גם בעונת 2020, אך בוטל בעקבות המחאות במדינה ואי היציבות הפוליטית שהובילו להכרזה על מצב חירום במדינה. אתר האינטרנט הרשמי של ראלי צ'ילה Japan and Chile now both expected to host 2019 WRC rounds, Autosport, 3 July 2018 WRC's 2020 Rally Chile cancelled due to political and social unrest, Autosport, 29 November 2019 ערך זה הוא קצרמר בנושא ספורט. אתם מוזמנים לתרום לוויקיפדיה ולהרחיב אותו.
Huanghai Raytour

Huanghai Raytour היא מכונית מסחרית מתוצרת יצרנית הרכבים הכבדים הסינית SG Automotive (אנ') (שם רשמי: Liaoning Shuguang Automotive Group, Ltd), על ידי חטיבת המכוניות "Huanghai Auto" אשר מיוצרת משנת 2016 ועד היום. 4 דלתות - מסחרית. 4 דלתות - מיניבוס. העיצוב החיצוני של דגמי "Huanghai Raytour" מבוסס על עיצוב דגמי "פולקסווגן קראפטר" מתוצרת פולקסווגן הגרמנית. מנועי טורבו דיזל. מחיר היחידה עמד על 168,800-298,800 רנמינבי (שנת 2016, בסין). דגם "Huanghai Raytour" דגם "Huanghai Raytour" מדיה וקבצים בנושא Huanghai Raytour בוויקישיתוף דגמי "Huanghai Raytour" autohome.com.cn/4162 דגם "Huanghai Raytour" - מסחרית (בסינית) autohome.com.cn/news דגם "Huanghai Raytour" מיניבוס chinabuses.org/news/2015/0521/article
מנחם קליין

האם התכוונתם ל... מנחם קליין (רב) (נולד ב-1948) - רב וזמר חסידי ישראלי-גרמני מנחם קליין (מדעי המדינה) (נולד ב-1951) - פרופ' ישראלי למדעי המדינה